Nyeste Skilderie af Kiøbenhavn, 1813-09-18
General Maison kastede alt hvad der vilde modsætte sig hans Overgang, bemægtigede sig alle Positioner og forfulgte Fienden under bestandige Fægtninger indtil Nærheden af Goldborg. Det 5te og 11te Corps understøttede ham. Paa venstre Fløi lod Førsten af Moskma angribe General Sacken, kastede ham, bragte ham i Deroute og fratog ham Fanger. D. 23de stod en Fægtning ved Goldberg, hvor General, Lauriston befandt sig i Spidsen af 5te og 11te Corps. Han havde Russerne for sig, som dækkede Positionen ved Flensberg, og Preusserne paa høire. Da General Ge rar trængte frem paa venstre Flanke, lod en Colonne af 25,000 Preussere sig see. De bleve angrebne og fordrevne fra alle deres Stillinger og mistede 5000 Døde, Fanger &c. Paa høire blev Flensberg tagen og adskillige Gange tagen tilbage igjen. Men omsider blev Fienden aldeles kastet og mistede paa denne Punct 1000 Døde og 4000 Saarede. De Allieredes Armee trak sig i Uorden og i største Hast tilbage til Jauer. Da Fienden saaledes var slaaet i Schlesien, tog Keiseren Prindsen af Moskua med sig, gav Hertugen af Tarent Commandoen over Armeen i Schlesien, og ankom d. 25de til Stolpe. Tropperne tilbagelagde i 4 Dage 40 Lienes. Den 26de ankom Keiseren til Dresden, ved hvilken Stad den store Russiske, Preussiske og Østerrigske Armee stod. De holdt alle Høie besatte, der omgive Dresden i en Afstand af 1 Lieue paa venstre Elbbredde. Kl. 4 om Eftermiddagen formerede 6 fiendtlige Colonner sig, hver med 50 Artilleriestykker. Neppe et Qvarteer derefter var Canonaden skrækkelig. Jlden hørte ikke op førend det blev mørkt, efterat Fienden var strandet i sit Angreb, og havde efterladt over 2000 Fanger paa Valpladsen, der var bedækket med Saarede og Døde. Generalerne Dumontier, Boyeldicu, Tyndal og Combelles ere saarede. D. 27de var Veiret afskyeligt, Soldaterne havde tilbragt Natten i Dynd og Vand. Fiendens venstre Fløi, bestaaende af 6 Divisioner, blev kastet og adspredt. Halvdelen blev tagen til Fange med Faner og Canoner, og blandt Fangerne findes adskillige Generaler. Kl. 2 besluttede Fienden at trække sig tilbage. Han havde paa venstre og høire Fløi mistet sin store Communication med Bøhmen. Frugten af denne Dag var 25 til 30,000 Fanger, 40 Faner og 60 Canoner. Man kan regne, at Fienden har 60,000 færre Mennesker. Vort Forliis af Saarede, Døde og Fanger er henved 4000 M. Staden Dresden har været sat i stor Skræk og staaet stor Fare. D. 29de, 29de og 30te forfulgte vi vore Fordeele. Over 1000 Bagage og Munitionsvogne samt mange Fanger bleve tagne. Gener. Vandamme angreb Hert. af Würtemberg, fratog ham 2000 Fanger og 6 Canoner, og drev ham tilbage til Bøhmen. Prindsen af Reus, Brig. Gen. dræbtes. D. 29de rykkede Gener. Vandamme med 8 til 10 Bataill. frem mod Kulm, hvor han stødte paa 8 til 10,000 Fiender. Han indlod sig i en Fægtning. Da han ikke fandt sig længer stærk nok, lod han sit hele Armeecorps komme ned fra Bjergene, og tog, uden at besætte disse, sin Position ved Kulm. Disse høie Bjerge bestryge ene Chausseen. Først d. 30te om Aftenen indtraf Marschal St. Chr og Hertugen af Ragusa ved Snepret ved Toplitz. Da Fienden imidlertid faae, at dette Armeecorps allene var rykket ind i Bøhmen, adskilt ved de høie Bjerge, og at alle de øvrige endnu befandt sig ved Foden deraf paa høire Side, saa ansaae han sig forloren, hvis han ikke kastede det Corps tilbage. Da dets Stilling var slet, saa haabede han at angribe det med Fordeel. Den Russiske Garde befandt sig i Spidsen for den tilbage trækkende Armee. Dertil stødte 2 friske Østerrigske Divisioner og forenede sig med den øvrige Deel af den fiendtlige Armee ligesom den kom mærmere; den fulgte det 2det, 6te og 14de Corps. Disse Tropper over føiede det 1ste Corps. General Vandamme modsatte sig tappert. Den paa sit Tilbagetog afskaarne Preussiske Colonne, under General Kleist, søgte at rykke ind i Bøhmen, ankom til Bjergene og afgjorde i Ryggen, af Armeen Affairen. General Vandamme angreb den, men maatte svække sin Linie. Lykken vendte sig. Det lykkedes imidlertid at tilbagedrive Colonnen, under General Kleist, som blev dræbt. J Tummelen forsvandt General Vandamme, som man troer er dødelig saaret. Generalerne Corbienne, Dumonceau og Philippon benyttede Øieblikket til at retirere med deres Divisioner, efterladende sig 30 Canoner og 300 Vogne af hvert Slags, men førte Hestene med sig Vort Tab af Dræbte, Saarede og Fanger kan beløbe sig til 6000 Mand. Man troer, Fiendens Tab ikke er under 4 til 5000 Mand. En halv Miil fra Valpladsen forenede det 1ste Corps sig igjen med det 14de.